title: Neuvoston päätös 2007/91/YUTP, tehty 12 päivänä helmikuuta 2007 , Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla, tehdyn päätöksen 2004/197/YUTP (Athene) muuttamisesta

text:
               13.2.2007

               FI

               Euroopan unionin virallinen lehti

               L 41/11

      NEUVOSTON PÄÄTÖS 2007/91/YUTP,
   tehty 12 päivänä helmikuuta 2007,
   Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla, tehdyn päätöksen 2004/197/YUTP (Athene) muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 13 artiklan 3 kohdan ja 28 artiklan 3 kohdan,
   sekä katsoo seuraavaa:

               (1)

               Neuvosto teki 23 päivänä helmikuuta 2004 päätöksen 2004/197/YUTP (1).

               (2)

               Neuvoston päätöksen 2004/197/YUTP 42 artiklan mukaan kyseistä päätöstä ja sen liitteitä tarkastellaan uudelleen kunkin operaation jälkeen ja vähintään 18 kuukauden väliajoin.

               (3)

               Neuvosto päättää tapauskohtaisesti, onko operaatiolla sotilaallista merkitystä tai merkitystä puolustuksen alalla perustamissopimuksen 28 artiklan 3 kohdan tarkoittamassa merkityksessä,

         ON PÄÄTTÄNYT SEURAAVAA:
   1 artikla
   Muutetaan päätös 2004/197/YUTP seuraavasti:

               1)

               Lisätään 1 artiklaan teksti seuraavasti:

                           ”c)

                           ’operaatioilla’ tarkoitetaan EU:n operaatioita, joilla on sotilaallista merkitystä tai merkitystä puolustuksen alalla,

                           d)

                           ’sotilasalan tukitoimilla’ tarkoitetaan sellaisia EU:n operaatioita tai sen osia, joilla neuvosto on päättänyt tukea kolmatta valtiota tai kolmatta järjestöä ja joilla on sotilaallista merkitystä tai merkitystä puolustuksen alalla, mutta jotka eivät kuulu EU:n sotilasesikunnan alaisuuteen.”

               2)

               Korvataan 2 artiklan 1 kohta seuraavasti:
               ”1.   Perustetaan operaatioiden yhteisten kustannusten rahoituksen hallinnointijärjestelmä.”

               3)

               Korvataan 7 artiklan 1 kohta seuraavasti:
               ”1.   Tiedotettuaan asiasta erityiskomitealle neuvoston pääsihteeri nimittää hallinnoijan ja ainakin yhden apulaishallinnoijan kolmen vuoden toimikaudeksi.”

               4)

               Poistetaan 10 artiklan 5 kohdan toinen virke.

               5)

               Korvataan 3 luvun otsikko seuraavasti:
               ”3   LUKU
               HALLINNOLLISET JÄRJESTELYT JÄSENVALTIOIDEN, EU:N TOIMIELINTEN, KOLMANSIEN VALTIOIDEN JA KANSAINVÄLISTEN JÄRJESTÖJEN KANSSA”

               6)

               Lisätään 3 lukuun artiklat seuraavasti:
               ”10 a artikla
               Hallinnolliset järjestelyt jäsenvaltioiden tai EU:n toimielinten kanssa
               1.   Jäsenvaltioiden tai EU:n toimielinten kanssa voidaan neuvotella hallinnolliset järjestelyt, joiden tarkoituksena on helpottaa operaatioihin liittyvien hankintojen suorittamista taloudellisesti edullisimmalla tavalla. Nämä järjestelyt toteutetaan Athenen, jota edustaa operaation komentaja tai, jos komentajaa ei ole, hallinnoija, ja kyseisten jäsenvaltioiden tai EU:n toimielinten toimivaltaisten hallintoyksiköiden välisenä kirjeenvaihtona.
               2.   Erityiskomiteaa on kuultava ennen kyseisen järjestelyn allekirjoittamista.
               10 b artikla
               Hallinnolliset järjestelyt kolmannen valtion tai kansainvälisen järjestön kanssa
               1.   Kolmannen valtion tai kansainvälisen järjestön kanssa voidaan neuvotella hallinnollinen järjestely, jonka tarkoituksena on muun muassa helpottaa hankintojen suorittamista operaatioalueella taloudellisesti edullisimmalla tavalla ottaen huomioon operatiiviset vaatimukset. Nämä järjestelyt toteutetaan Athenen, jota edustaa operaation komentaja tai, jos komentajaa ei ole, hallinnoija, ja kyseisen kolmannen valtion tai kansainvälisen järjestön toimivaltaisten hallintoyksiköiden välisenä kirjeenvaihtona.
               2.   Kyseinen järjestely on toimitettava erityiskomitean hyväksyttäväksi ennen sen allekirjoittamista.”

               7)

               Lisätään 14 artiklaan kohta seuraavasti:
               ”3a.   Sotilasalan tukitoimen aktiivivaiheen aikana, sellaisena kuin neuvosto on sen määritellyt, Athene vastaa yhteisinä operatiivisina kustannuksina neuvoston tapauskohtaisesti liitteen III perusteella määrittelemistä yhteisistä kustannuksista.”

               8)

               Korvataan 18 artiklan 3 kohdan ensimmäinen virke seuraavasti:
               ”3.   Maksusitoumus- ja maksumäärärahat jaotellaan osastoihin ja lukuihin, joissa menot ryhmitellään laatunsa tai käyttötarkoituksensa mukaan ja jaotellaan tarvittaessa edelleen momentteihin.”

               9)

               Korvataan 20 artiklan 1 kohdan toinen virke seuraavasti:
               ”Hallinnoijan on ilmoitettava erityiskomitealle aikomuksestaan vähintään viikko etukäteen, sikäli kuin tämä on mahdollista asian kiireellisyys huomioon ottaen.”

               10)

               Korvataan 22 artikla seuraavasti:
               ”22 artikla
               Menojen aikaistettu toteuttaminen
               Sen jälkeen kun vuosittainen talousarvio on hyväksytty, määrärahoja voidaan käyttää sitoumusten ja maksujen kattamiseen siinä määrin, kuin se on operaation kannalta välttämätöntä.”

               11)

               Korvataan 23 artiklan 1, 2 ja 3 kohta seuraavasti:
               ”1.   Operaatioiden valmisteluvaiheen tai niiden toteuttamisen jälkeisten yhteisten kustannusten kattamiseen tarkoitetut maksumäärärahat, joita ei voida kattaa sekalaisilla tuloilla, rahoitetaan osallistuvien jäsenvaltioiden rahoitusosuuksilla.
               2.   Yhteisten operatiivisten kustannusten kattamiseen tarkoitetut maksumäärärahat katetaan operaation rahoitukseen osallistuvien jäsenvaltioiden ja kolmansien valtioiden rahoitusosuuksilla.
               3.   Operaation rahoitukseen osallistuvien jäsenvaltioiden rahoitusosuudet ovat määrältään yhtä suuret kuin talousarvioon otetut, operaation yhteisten operatiivisten kustannusten kattamiseen tarkoitetut maksumäärärahat vähennettynä niiden rahoitusosuuksien määrällä, jotka rahoitukseen osallistuvat kolmannet valtiot ovat velvollisia maksamaan samaa operaatiota varten tämän päätöksen 11 artiklan mukaisesti.”

               12)

               Poistetaan 24 artiklan 1 kohta.

               13)

               Lisätään 24 artiklaan kohta seuraavasti:
               ”8.   Hallinnoija vahvistaa rahoitusosuudet vastaanotetuiksi.”

               14)

               Muutetaan 25 artikla seuraavasti:

                           a)

                           Poistetaan 3 kohdan kolmas virke.

                           b)

                           Lisätään kohta seuraavasti:
                           ”9.   Jos varoja tarvitaan ennen kuin rahoitusosuuksia kyseiseen operaatioon on vastaanotettu riittävästi, rahoitusosuuksista, joita operaation rahoitukseen osallistuvat jäsenvaltiot ovat maksaneet ennakkoon, voidaan kyseisten ennakkoon maksaneiden jäsenvaltioiden suostumuksella käyttää enintään 50 prosenttia operaation edellyttämien rahoitusosuuksien kattamiseksi. Ennakkoon maksavien jäsenvaltioiden on täydennettävä ennakkoon maksettavia rahoitusosuuksia 90 päivän kuluessa pyynnön lähettämisestä.”

               15)

               Korvataan 31 artiklan 4 kohdan ensimmäinen virke seuraavasti:
               ”4.   Ennen operaation talousarvion hyväksymistä hallinnoijan ja operaation komentajan tai hänen edustajansa on annettava, kummankin omalta osaltaan, erityiskomitealle kuukauden välein selvitys menoista, joita voidaan käsitellä kyseisen operaation yhteisinä menoina.”

               16)

               Muutetaan 37 artikla seuraavasti:

                           a)

                           Poistetaan 3 kohta.

                           b)

                           Korvataan 4 kohdan ensimmäisen alakohdan toinen virke seuraavasti:
                           ”Erityiskomitea nimittää joka vuosi seuraavan vuoden 1 päivästä tammikuuta lähtien kaksi jäsentä kolmen vuoden toimikaudeksi, joka voidaan uusia kerran, jäsenvaltioiden ehdottamien ehdokkaiden joukosta. Erityiskomitea voi pidentää jäsenten toimikautta enintään 6 kuukaudella.”

                           c)

                           Korvataan 4 kohdan d alakohta seuraavasti:

                                       ”d)

                                       jäsenet tarkistavat varainhoitovuoden aikana sekä jälkikäteen paikalla suoritettavilla tarkastuksilla ja kirjapitotositteiden tarkastuksilla, että Athenen rahoittamat menot tai ennakkoon rahoittamat menot on toteutettu sovellettavaa lainsäädäntöä sekä moitteettoman varainhoidon eli taloudellisuuden, tehokkuuden ja vaikuttavuuden periaatteita noudattaen ja että sisäinen valvonta on riittävää.”

                           d)

                           Korvataan 4 kohdan toisen alakohdan ensimmäinen virke seuraavasti:
                           ”Tilintarkastuslautakunta valitsee joka vuosi keskuudestaan uuden puheenjohtajan tai jatkaa tämän kautta.”

               17)

               Korvataan 38 artiklan 1 ja 2 kohta seuraavasti:
               ”1.   Kunkin operaation komentaja toimittaa Athenen tilinpitäjälle yhteisiä kustannuksia koskevan vuosittaisen tilinpäätöksen 27 artiklan nojalla ennakkoon rahoitettuja ja takaisin maksettuja menoja koskevan vuosittaisen tilinpäätöksen sekä vuotuisen toimintakertomuksen laatimiseen tarvittavat tiedot varainhoitovuoden päättymistä seuraavan maaliskuun 31 päivään mennessä tai neljän kuukauden kuluessa sen operaation päättymisestä, jonka komentaja hän on, riippuen siitä, kumpi ajankohta on aikaisempi.
               2.   Hallinnoija laatii tilinpitäjän ja kunkin operaation komentajan avustuksella alustavan vuosittaisen tilinpäätöksen ja vuotuisen toimintakertomuksen ja toimittaa ne erityiskomitealle ja tilintarkastuslautakunnalle varainhoitovuoden päättymistä seuraavan huhtikuun 30 päivään mennessä.
               2a   Tilintarkastuslautakunta toimittaa erityiskomitealle vuosittaisen tilintarkastuskertomuksen ja hallinnoija toimittaa tilinpitäjän ja kunkin operaation komentajan avustuksella erityiskomitealle Athenen lopullisen vuosittaisen tilinpäätöksen varainhoitovuoden päättymistä seuraavan heinäkuun 31 päivään mennessä. Erityiskomitea tarkastelee varainhoitovuotta seuraavan syyskuun 30 päivään mennessä vuosittaista tilinpäätöstä tilintarkastuslautakunnan kertomuksen perusteella vastuuvapauden antamiseksi hallinnoijalle, tilinpitäjälle ja kunkin operaation komentajalle.”

               18)

               Korvataan 38 artiklan 8 kohdan ensimmäinen virke seuraavasti:
               ”8.   Jokaisen operaatioon osallistuvan jäsenvaltion on annettava vapaaehtoisesti hallinnoijalle, tarvittaessa operaation komentajan välityksellä, kunkin vuoden maaliskuun 31 päivään mennessä tiedot operaatiosta sille edellisenä varainhoitovuonna aiheutuneista lisäkustannuksista.”

               19)

               Poistetaan 41 artikla.

               20)

               Muutetaan liite I seuraavasti:

                           a)

                           Poistetaan kohta ”1. Tilintarkastuskustannukset” ja kohta ”4. Pankkikulut”.

                           b)

                           Lisätään kohta seuraavasti:
                           ”Vuosittaisen talousarvion ’yleiseen osaan’ voidaan tarvittaessa merkitä määrärahoja seuraavien yhteisten kustannusten kattamiseksi operaatioissa, joiden rahoitukseen operaatioon osallistuvat jäsenvaltiot osallistuvat:

                                       1)

                                       Pankkikulut

                                       2)

                                       Tilintarkastuskustannukset

                                       3)

                                       Yhteiset kustannukset, jotka liittyvät operaation valmisteluvaiheeseen liitteessä II määritellyn mukaisesti.”

               21)

               Muutetaan liitteessä III oleva III-A osa seuraavasti:

                           a)

                           korvataan 2 ja 3 kohta seuraavasti:

                                       ”2)

                                       Joukkojen yleisestä tukemisesta aiheutuvat lisäkustannukset
                                       Jäljempänä määritellyt kustannukset, jotka syntyvät joukkojen operaatioalueelle sijoittamisen seurauksena:

                                                   a)

                                                   :

                                                   Sijoittamiseen liittyvät työt/infrastruktuurit

                                                   :

                                                   joukkojen tehtävänsä suorittamiseksi tarvitsemat yleiset menot (yhteisessä käytössä olevat lentokentät, rautatiet, satamat, tiet, mukaan lukien purkamispaikat ja edempänä olevat kokoontumispaikat, energian ja veden jakelu, joukkojen suojelu paikan päällä, varastointitilat, pysäköintitilat, tekninen tuki).

                                                   b)

                                                   :

                                                   Tunnusmerkinnät

                                                   :

                                                   erityiset tunnusmerkinnät, Euroopan unionin henkilöllisyystodistukset, henkilökortit, mitalit, EU-liput tai muut joukkojen tai esikunnan tunnisteet (vaatteet, päähineet tai univormut pois lukien).

                                                   c)

                                                   :

                                                   Lääkintä

                                                   :

                                                   lääkinnällisistä syistä tapahtuva kiireellinen evakuointi (Medevac).

                                       3)

                                       Lisäkustannukset, joita aiheutuu EU:lle Naton EU-johtoisen operaation käyttöön tarjoamien yhteisten voimavarojen käyttämisestä.
                                       Kustannukset, joita Euroopan unionille aiheutuu siitä, että johonkin sen sotilasoperaatioon sovelletaan niitä EU:n ja Naton välisiä järjestelyjä, jotka koskevat Naton EU-johtoiselle operaatiolle tarjoamien yhteisten voimavarojen luovuttamista, valvontaa sekä palauttamista tai takaisinpyyntöä. Korvaukset Natolta EU:lle.”

                           b)

                           lisätään kohta seuraavasti:

                                       ”4)

                                       Lisäkustannukset, joita aiheutuu EU:lle niistä yhteisten menojen luetteloon sisältyvistä tavaroista, palveluista ja töistä, jotka jäsenvaltio, EU:n toimielin, kolmas valtio tai kansainvälinen järjestö on tarjonnut EU-johtoisen operaation käyttöön 10 a ja 10 b artiklassa tarkoitetun järjestelyn mukaisesti. Korvaukset valtiolta, EU:n toimielimeltä tai kansainväliseltä järjestöltä tällaisen järjestelyn pohjalta.”

               22)

               Lisätään liitteessä III olevaan III-B osaan kohdat seuraavasti:

                           ”Monikansallisten tehtäväkohtaisten joukkojen esikunta

                           :

                           operaatioalueelle sijoitettujen EU:n tehtäväkohtaisten joukkojen monikansallinen esikunta;

                           Tietojen hankkiminen

                           :

                           tietojen hankkiminen (satelliittikuvat, operaatioalueen tiedustelutiedot, taktinen tiedustelu ja valvonta (ISR), mukaan lukien ilmasta maahan (AGSR); henkilötiedustelu).”

               23)

               Lisätään liitteeseen III osa seuraavasti:
               ”III-C
               Athenen vastuulla olevat yhteiset operatiiviset kustannukset tapauksissa, joissa operaation komentaja on niitä pyytänyt ja erityiskomitea on ne hyväksynyt

                           a)

                           Välttämättömät lisävarusteet: operaation toteuttamisen kannalta välttämättömän erityislaitteiston ennalta suunnittelematon vuokraaminen tai hankinta operaation kuluessa, sikäli kuin hankittua laitteistoa ei palauteta kotimaahan operaation päätyttyä.

                           b)

                           Lääkintä: luokkien 1, 2 ja 3 rakennelmat ja laitteet operaatioalueella.

                           c)

                           Tietojen hankkiminen: tietojen hankkiminen (satelliittikuvat, operaatioalueen tiedustelutiedot, taktinen tiedustelu ja valvonta (ISR), mukaan lukien ilmasta maahan (AGSR); henkilötiedustelu).

                           d)

                           Muut olennaiset operaatioalueen voimavarat: operaatioalueen voimavarat (miinanraivaus operaatioalueella jos se on tarpeen operaation kannalta; kemiallinen, biologinen, säteily- ja ydinturva; polttoaineen varastointi- ja jakelulaitteistot; operaatioalueelta kerättyjen aseiden ja ammusten varastointi ja tuhoaminen) yhteisen toiminnan mukaisesti.”

         2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 12 päivänä helmikuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EUVL L 63, 28.2.2004, s. 68, päätös sellaisena kuin se on viimeksi muutettuna päätöksellä 2005/68/YUTP (EUVL L 27, 29.1.2005, s. 59).


title: 2008/508/EY: Euroopan parlamentin päätös 24. huhtikuuta 2007 vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2005

text:
               15.7.2008

               FI

               Euroopan unionin virallinen lehti

               L 187/83

      EUROOPAN PARLAMENTIN PÄÄTÖS

   24. huhtikuuta 2007
   vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2005
   (2008/508/EY)
   EUROOPAN PARLAMENTTI, joka
   ottaa huomioon Euroopan ammatillisen koulutuksen kehittämiskeskuksen lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen tilinpäätöksestä varainhoitovuodelta 2005 sekä keskuksen vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan ammatillisen koulutuksen kehittämiskeskuksen perustamisesta 10. helmikuuta 1975 annetun neuvoston asetuksen (ETY) N:o 337/75 (4) ja erityisesti sen 12 a artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A6-0097/2007),

               1.

               toteaa, että Euroopan ammatillisen koulutuksen kehittämiskeskuksen varainhoitovuoden 2004 ja 2005 tilinpäätöstiedot ovat seuraavat:
               Tuloslaskelma varainhoitovuosilta 2004 ja 2005

                           (1000 euroa)

                              2005

                              2004

                              Tulot

                           Komission tuet

                           16 418

                           13 700

                           Käyttötarkoitukseensa sidotut tulot

                           573

                           724

                           Sekalaiset tulot

                           36

                           42

                              Tulot yhteensä (a)

                           17 027

                           14 466

                              Varainhoitovuoden talousarviomenot

                              Henkilöstö — Talousarvion I osasto

                                       —

                                       Maksut

                           8 862

                           8 579

                                       —

                                       Siirretyt määrärahat

                           213

                           466

                              Hallinto — Talousarvion II osasto

                                       —

                                       Maksut

                           865

                           768

                                       —

                                       Siirretyt määrärahat

                           334

                           542

                              Toiminta — Talousarvion III osasto (lukuun ottamatta käyttötarkoitukseensa sidottuja tuloja)

                                       —

                                       Varainhoitovuoden maksumäärärahoista suoritetut maksut

                           2 466

                           2 508

                                       —

                                       Maksut, jotka koskevat 31.12.2003 maksamatta olevia sitoumuksia

                           2 119

                           2 702

                           Siirretyt määrärahat

                              Käyttötarkoitukseensa sidotut tulot (Phare ja kolmannet maat)

                           Maksut

                           68

                           415

                           Siirretyt määrärahat

                           505

                           309

                              Menot yhteensä (b)

                           15 433

                           16 289

                              Tulokset varainhoitovuodelta (a-b)

                           1 594

                           -1 823

                           Aiemmalta varainhoitovuodelta siirretty tase

                           375

                           -993

                           N-1 siirretyt ja perutut määrärahat (I ja II osaston jaksottamattomat)

                           111

                           56

                           Käyttötarkoitukseensa sidotuista tuloista siirretyt perutut määrärahat (III osaston jaksottamattomat)
                           N-1-siirron neutralointi III osastossa siirryttäessä jaksotettuihin määrärahoihin

                           93

                           3 138

                           Aiemman varainhoitovuoden käyttämättä jääneet uudelleen käytettävät määrät

                           1

                           Palautukset komissiolle

                           0

                           Kurssierot

                           1

                           -4

                              Varainhoitovuoden tase

                           2 173

                           375

                              Lähde: Keskuksen toimittamat tiedot — Taulukossa esitetään tiivistelmänä keskuksen toimittamat tiedot.

               2.

               hyväksyy Euroopan ammatillisen koulutuksen kehittämiskeskuksen tilien päättämisen varainhoitovuodelta 2005;

               3.

               kehottaa puhemiestä välittämään tämän päätöksen Euroopan ammatillisen koulutuksen kehittämiskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 266, 31.10.2006, s. 28.

      (2)  EUVL C 312, 19.12.2006, s. 60.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EYVL L 39, 13.2.1975, s. 1, asetus sellaisena kuin se on viimeksi muutettuna asetuksella (EY) N:o 2051/2004 (EUVL L 355, 1.12.2004, s. 1).

      (5)  EYVL L 357, 31.12.2002, s. 72.


title: Neuvoston päätös, annettu 9 päivänä heinäkuuta 2013 , neuvoston kannan vahvistamisesta esitykseen Euroopan unionin lisätalousarvioksi nro 2 varainhoitovuodeksi 2013

text:
               13.7.2013

               FI

               Euroopan unionin virallinen lehti

               C 201/3

         NEUVOSTON PÄÄTÖS,
   annettu 9 päivänä heinäkuuta 2013,
   neuvoston kannan vahvistamisesta esitykseen Euroopan unionin lisätalousarvioksi nro 2 varainhoitovuodeksi 2013
   2013/C 201/04
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
   ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 41 artiklan,
   sekä katsoo seuraavaa:

               —

               Unionin talousarvio varainhoitovuodeksi 2013 hyväksyttiin lopullisesti 12 päivänä joulukuuta 2012 (2).

               —

               Komissio antoi 2 päivänä huhtikuuta 2013 ehdotuksen, joka sisältää lisätalousarvioesityksen nro 2 varainhoitovuoden 2013 yleiseen talousarvioon,

         ON PÄÄTTÄNYT SEURAAVAA:
   Ainoa artikla
   Neuvoston kanta esitykseen Euroopan unionin lisätalousarvioksi nro 2 varainhoitovuodeksi 2013 vahvistettiin 9 päivänä heinäkuuta 2013.
   Kannan teksti on kokonaisuudessaan luettavissa ja ladattavissa neuvoston verkkosivustolla osoitteessa http://www.consilium.europa.eu/

      Tehty Brysselissä 9 päivänä heinäkuuta 2013.

            Neuvoston puolesta

            Puheenjohtaja

         R. ŠADŽIUS

      (1)  EUVL L 298, 26.10.2012, s. 1.

      (2)  EUVL L 66, 8.3.2013, s. 1, ja sen oikaisu EUVL L 134, 18.5.2013, s. 21.


Avis juridique important

|

32001D0101

2001/101/EY: Neuvoston päätös, tehty 5 päivänä joulukuuta 2000, Norjan tai Sveitsin alkuperätuotetta olevan aineosan sisältävien tavaroiden kohtelusta yhteisön alkuperätuotetta olevan aineosan sisältävinä tavaroina niiden saapuessa yhteisön tullialueelle kirjeenvaihtona tehdyn Euroopan yhteisön ja yleisessä tullietuusjärjestelmässä tullietuuksia myöntävien EFTA-maiden (Norja ja Sveitsi) välisen vastavuoroisen sopimuksen hyväksymisestä

Virallinen lehti nro L 038 , 08/02/2001 s. 0024 - 0024

Neuvoston päätös,tehty 5 päivänä joulukuuta 2000,Norjan tai Sveitsin alkuperätuotetta olevan aineosan sisältävien tavaroiden kohtelusta yhteisön alkuperätuotetta olevan aineosan sisältävinä tavaroina niiden saapuessa yhteisön tullialueelle kirjeenvaihtona tehdyn Euroopan yhteisön ja yleisessä tullietuusjärjestelmässä tullietuuksia myöntävien EFTA-maiden (Norja ja Sveitsi) välisen vastavuoroisen sopimuksen hyväksymisestä(2001/101/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93(1), 66 artiklan 4 ja 5 kohdan,sekä katsoo seuraavaa:(1) Jotta Euroopan yhteisön, Sveitsin ja Norjan tulliviranomaiset voisivat antaa korvaavia A-alkuperätodistuksia erityisesti Euroopan yhteisön, Sveitsin ja Norjan myöntämien yleisten tullietuuksien edunsaajina olevien kehitysmaiden alkuperätuotteiden liikkuvuuden helpottamiseksi, olisi tarpeen tehdä sopimus Euroopan yhteisön, Sveitsin ja Norjan välillä, jotta viimeksi mainitut tunnustaisivat vastavuoroisesti toistensa aineosat asianomaisen kehitysmaan alkuperätuotetta olevina aineosina kahdenvälistä alkuperäkumulaatiota koskevien sääntöjen mukaisesti.(2) Neuvoston annettua 29 päivänä maaliskuuta 1996 komissiolle valtuudet Euroopan yhteisö, Sveitsi ja Norja aloittivat asiassa neuvottelut, jotka johtivat kirjeenvaihtona tehtyyn sopimukseen, jonka hyväksyminen on yhteisön edun mukaista,ON PÄÄTTÄNYT SEURAAVAA:1 artiklaHyväksytään yhteisön puolesta Norjan tai Sveitsin alkuperätuotetta olevan aineosan sisältävien tavaroiden kohtelusta yhteisön alkuperää olevan aineosan sisältävinä tavaroina niiden saapuessa yhteisön tullialueelle kirjeenvaihtona tehty Euroopan yhteisön ja yleisessä tullietuusjärjestelmässä tullietuuksia myöntävien EFTA-maiden (Norja ja Sveitsi) välinen vastavuoroinen sopimus.Kirjeenvaihtona tehdyn sopimuksen teksti on tämän päätöksen liitteenä.2 artiklaNeuvoston puheenjohtaja valtuutetaan nimeämään henkilöt, joilla on oikeus allekirjoittaa kirjeenvaihtona tehty sopimus yhteisöä sitovasti.3 artiklaNeuvoston puheenjohtaja antaa yhteisön puolesta kirjeenvaihtona tehdyssä sopimuksessa määrätyt ilmoitukset.Tehty Brysselissä 5 päivänä joulukuuta 2000.Neuvoston puolestaPuheenjohtajaC. Pierret(1) EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 1602/2000 (EYVL L 188, 26.7.2000, s. 1).


title: Algirdas Šemetan komission jäseneksi nimittämisen hyväksyminen Euroopan parlamentin päätös 14. syyskuuta 2009 Algirdas Šemetan komission jäseneksi nimittämisen hyväksymisestä

text:
               19.8.2010

               FI

               Euroopan unionin virallinen lehti

               CE 224/39

         Maanantai 14. syyskuuta 2009Algirdas Šemetan komission jäseneksi nimittämisen hyväksyminen
   P7_TA(2009)0003
   Euroopan parlamentin päätös 14. syyskuuta 2009 Algirdas Šemetan komission jäseneksi nimittämisen hyväksymisestä
   2010/C 224 E/12

      Euroopan parlamentti, joka
   ottaa huomioon EY:n perustamissopimuksen 214 artiklan 2 kohdan kolmannen alakohdan ja 215 artiklan,
   ottaa huomioon Euroopan parlamentin ja komission välisiä suhteita koskevan puitesopimuksen (1) 4 kohdan,
   ottaa huomioon Dalia Grybauskaitėn 25. kesäkuuta 2009 esittämän eroilmoituksen komission jäsenyydestä,
   ottaa huomioon, että Liettuan hallitus on nimennyt Algirdas Šemetan ehdokkaaksi komission jäseneksi nimittämistä varten,
   ottaa huomioon uuden jäsenen nimittämisestä Euroopan yhteisöjen komissioon 30. kesäkuuta 2009 tehdyn neuvoston päätöksen 2009/507/EY, Euratom (2),
   ottaa huomioon puheenjohtajakokouksen 9. heinäkuuta 2009 tekemän päätöksen komission jäsenten vaihtuessa noudatettavasta menettelystä,
   ottaa huomioon komission jäseneksi nimetyn ehdokkaan ja asiasta vastaavan valiokunnan välisen keskustelun 1. syyskuuta 2009,
   ottaa huomioon työjärjestyksen 106 artiklan ja liitteessä XVII olevan 2 kohdan toisen alakohdan,

               1.

               hyväksyy Algirdas Šemetan nimittämisen komission jäseneksi komission toimikauden loppuun 31. lokakuuta 2009 asti;

               2.

               kehottaa puhemiestä välittämään tämän päätöksen neuvostolle, komissiolle sekä jäsenvaltioiden hallituksille.

      (1)  EUVL C 117 E, 18.5.2006, s. 123.

      (2)  EUVL L 172, 2.7.2009, s. 34.


title: Euroopan keskuspankin päätös (EU) 2015/2202, annettu 19 päivänä marraskuuta 2015, niiden jäsenvaltioiden kansallisten keskuspankkien, joiden rahayksikkö on euro, rahoitustulon jakamisesta annetun päätöksen EKP/2010/23 muuttamisesta (EKP/2015/37)

text:
               28.11.2015

               FI

               Euroopan unionin virallinen lehti

               L 313/42

         EUROOPAN KESKUSPANKIN PÄÄTÖS (EU) 2015/2202,
   annettu 19 päivänä marraskuuta 2015,
   niiden jäsenvaltioiden kansallisten keskuspankkien, joiden rahayksikkö on euro, rahoitustulon jakamisesta annetun päätöksen EKP/2010/23 muuttamisesta (EKP/2015/37)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 32 artiklan,
   sekä katsoo seuraavaa:

               (1)

               Päätöksessä EKP/2010/23 (1) vahvistetaan menettely rahapoliittisista operaatioista kertyvän rahoitustulon laskemista ja jakamista varten.

               (2)

               Euroopan keskuspankin päätöksessä (EU) 2015/774 (EKP/2015/10) (2) säädetään julkisen sektorin omaisuuserien osto-ohjelman (PSPP) perustamisesta rahapolitiikan harjoittamista varten.

               (3)

               Päätöksen (EU) 2015/774 nojalla hankittujen valtion velkakirjojen ja valtiosidonnaisten laitosten liikkeeseen laskemien joukkolainojen olisi, samoin kuin päätöksen EKP/2009/16 (3) ja päätöksen EKP/2011/17 (4) mukaisten ostojen, katsottava kerryttävän tuloa päätöksessä EKP/2010/23 määritetyn laskentakoron mukaisesti.

               (4)

               Rahapoliittisiin arvopapereiden osto-ohjelmiin liittyvästä jälkimarkkinakelpoisten velkainstrumenttien lainauksesta kertyvää tuloa ei tulisi katsoa rahoitustuloksi, sillä näitä operaatioita ei yleisesti ottaen kirjata niiden jäsenvaltioiden, joiden rahayksikkö on euro, kansallisten keskuspankkien kirjanpitoon.

               (5)

               Sellaisista swap-sopimuksista johtuva nettotulo, joita eurojärjestelmä tekee eurojärjestelmään kuulumattomien keskuspankkien kanssa, olisi jaettava kansallisten keskuspankkien kesken rahoitustulona.

               (6)

               Päätöksen EKP/2010/23 liitteissä I ja II täsmennettyä vastuuperusteen ja yksilöitävien omaisuuserien koostumusta olisi näin ollen muutettava,

               (7)

               Päätös EKP/2010/23 olisi näin ollen muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutokset
   Muutetaan päätös EKP/2010/23 seuraavasti:

               1)

               Korvataan 3 artiklan 1 kohta seuraavasti:
               ”1.   Kunkin kansallisen keskuspankin rahoitustulon määrä määritetään laskemalla sen kirjanpitoon kirjatuista yksilöitävistä saamisista kertyvä todellinen tulo. Tästä poiketen

                           a)

                           kullasta ei katsota kertyvän tuloa ja

                           b)

                           seuraavista eristä katsotaan kertyvän laskentakoron mukainen rahoitustulo:

                                       i)

                                       päätöksen EKP/2009/16 (5) mukaisesti rahapolitiikan harjoittamista varten pidettävät arvopaperit;

                                       ii)

                                       päätöksen EKP/2011/17 (6) mukaisesti rahapolitiikan harjoittamista varten pidettävät arvopaperit;

                                       iii)

                                       valtion ja hyväksyttyjen valtiosidonnaisten laitosten liikkeeseen laskemat velkainstrumentit sekä julkisten yritysten liikkeeseen laskemat korvaavat velkainstrumentit, joita pidetään rahapolitiikan harjoittamista varten Euroopan keskuspankin päätöksen (EU) 2015/774 (EKP/2015/10) (7) mukaisesti.

                  (5)  Päätös EKP/2009/16, tehty 2 päivänä heinäkuuta 2009, katettujen joukkovelkakirjalainojen osto-ohjelman toteutuksesta (EUVL L 175, 4.7.2009, s. 18)."

                  (6)  Päätös EKP/2011/17, annettu 3 päivänä marraskuuta 2011, katettujen joukkovelkakirjalainojen toisen osto-ohjelman toteutuksesta (EUVL L 297, 16.11.2011, s. 70)."

                  (7)  Euroopan keskuspankin päätös (EU) 2015/774, annettu 4 päivänä maaliskuuta 2015, julkisen sektorin omaisuuserien osto-ohjelmasta jälkimarkkinoilla (EKP/2015/10) (EUVL L 121, 14.5.2015, s. 20).”"

               2)

               Lisätään liitteessä I olevaan A kohtaan seuraava 8 alakohta:

                           ”8.

                           EKP:lle olevat velat, jotka ovat EKP:n ja eurojärjestelmään kuulumattoman keskuspankin välisiin swap-sopimuksiin liittyvien saatavien vakuutena ja joista kertyy nettotuottoa eurojärjestelmälle (taseen ulkopuoliset vastuut).”

               3)

               Lisätään liitteessä II olevaan A kohtaan seuraava 10 alakohta:

                           ”10.

                           Euoalueen vastapuolilta olevat saamiset, jotka liittyvät EKP:n ja eurojärjestelmään kuulumattoman keskuspankin välisiin swap-sopimuksiin ja joista kertyy nettotuloa eurojärjestelmälle (yhdenmukaistetun taseen vastaavien erä 3.1).”

         2 artikla
   Voimaantulo
   Tämä päätös tulee voimaan 31 päivänä joulukuuta 2015.

      Tehty Frankfurt am Mainissa 19 päivänä marraskuuta 2015.

            EKP:n puheenjohtaja

         Mario DRAGHI

      (1)  Päätös EKP/2010/23, annettu 25 päivänä marraskuuta 2010, niiden jäsenvaltioiden kansallisten keskuspankkien, joiden rahayksikkö on euro, rahoitustulon jakamisesta (EUVL L 35, 9.2.2011, s. 17).

      (2)  Euroopan keskuspankin päätös (EU) 2015/774, annettu 4 päivänä maaliskuuta 2015, julkisen sektorin omaisuuserien osto-ohjelmasta jälkimarkkinoilla (EKP/2015/10) (EUVL L 121, 14.5.2015, s. 20).

      (3)  Päätös EKP/2009/16, tehty 2 päivänä heinäkuuta 2009, katettujen joukkovelkakirjalainojen osto-ohjelman toteutuksesta (EUVL L 175, 4.7.2009, s. 18).

      (4)  Päätös EKP/2011/17, annettu 3 päivänä marraskuuta 2011, katettujen joukkovelkakirjalainojen toisen osto-ohjelman toteutuksesta (EUVL L 297, 16.11.2011, s. 70).


title: 2012/355/EU: Komission päätös, annettu 2 päivänä heinäkuuta 2012 , valuuttasuhteista Euroopan unionin ja Vatikaanivaltion välillä tehdyn sopimuksen liitteen päivittämisestä

text:
               4.7.2012

               FI

               Euroopan unionin virallinen lehti

               L 174/24

         KOMISSION PÄÄTÖS,
   annettu 2 päivänä heinäkuuta 2012,
   valuuttasuhteista Euroopan unionin ja Vatikaanivaltion välillä tehdyn sopimuksen liitteen päivittämisestä
   (2012/355/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon valuuttasuhteista Euroopan unionin ja Vatikaanivaltion välillä 17 päivänä joulukuuta 2009 tehdyn sopimuksen ja erityisesti sen 8 artiklan 3 kohdan,
   sekä katsoo seuraavaa:

               (1)

               Valuuttasuhteista Euroopan unionin ja Vatikaanivaltion välillä tehdyn sopimuksen, jäljempänä ’valuuttasopimus’, 8 artiklassa edellytetään, että Vatikaanivaltio panee täytäntöön unionin säännökset, joissa annetaan sääntöjä, jotka koskevat euroseteleitä ja -metallirahoja, rahanpesun torjuntaa, petosten torjuntaa sekä käteisrahan ja muiden maksuvälineiden kuin käteisrahan sekä mitalien ja rahakkeiden väärentämisen torjuntaa ja tilastollista raportointia koskevia vaatimuksia. Nämä säädökset luetellaan valuuttasopimuksen liitteessä.

               (2)

               Liite päivitetään rahoitussopimuksen 8 artiklan 3 kohdan mukaisesti; mainitun kohdan mukaan komissio muuttaa liitettä vuosittain uusien asiaa koskevien EU:n säädösten ja sääntöjen ja voimassa oleviin säädöksiin ja sääntöihin tehtyjen muutosten huomioon ottamiseksi. Tämän määräyksen mukaisesti kumottiin yksi säädös ja on annettu kaksi uutta unionin säädöstä, jotka kuuluvat valuuttasopimuksen 8 artiklan 1 kohdan soveltamisalaan ja olisi sisällytettävä liitteeseen.

               (3)

               Europolin toimeksiannon laajentamisesta rahan ja maksuvälineiden väärentämisen torjuntaan 29 päivänä huhtikuuta 1999 tehty neuvoston päätös (1) on vanhentunut ja sen vuoksi se on poistettu liitteestä. Heti kun uusi säädös, jonka ansiosta Europol voi allekirjoittaa yhteistyösopimuksia kolmansien maiden kanssa, tulee voimaan, kyseinen säädös lisätään valuuttasopimuksen liitteeseen.

               (4)

               Joulukuun 15 päivänä 2010 annettu Euroopan parlamentin ja neuvoston asetus (EU) N:o 1210/2010 (2) koskee eurometallirahojen aitouden tarkistamista ja kiertoon kelpaamattomien eurometallirahojen käsittelyä. Tästä syystä se kuuluu valuuttasopimuksen 8 artiklan 1 kohdan soveltamisalaan, ja se olisi myös sisällytettävä liitteeseen.

               (5)

               Syyskuun 16 päivänä 2010 tehty Euroopan keskuspankin päätös EKP/2010/14 (3) koskee eurosetelien aitouden ja kunnon tarkastamista sekä kiertoon palauttamista. Se kuuluu valuuttasopimuksen 8 artiklan 1 kohdan soveltamisalaan, ja se olisi myös sisällytettävä liitteeseen.

               (6)

               Valuuttasopimuksen liite olisi sen vuoksi muutettava,

         ON HYVÄKSYNYT TÄMÄN PÄÄTÖKSEN:
   Ainoa artikla
   Korvataan Euroopan unionin ja Vatikaanivaltion välisen valuuttasopimuksen liite tämän päätöksen liitteellä.
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 2 päivänä heinäkuuta 2012.

            Komission puolesta

         José Manuel BARROSO

            Puheenjohtaja

      (1)  EYVL C 149, 28.5.1999, s. 16.

      (2)  EUVL L 339, 22.12.2010, s. 1.

      (3)  EUVL L 267, 9.10.2010, s. 1.

      LIITE

            ”LIITE

                        Täytäntöönpantavat säädökset

                        Täytäntöönpanon määräaika

                        Rahanpesun torjunta

                        Euroopan parlamentin ja neuvoston direktiivi 2005/60/EY, annettu 26 päivänä lokakuuta 2005, rahoitusjärjestelmän käytön estämisestä rahanpesutarkoituksiin sekä terrorismin rahoitukseen, EUVL L 309, 25.11.2005, s. 15.
                        Muutettu:

                                    Euroopan parlamentin ja neuvoston direktiivi 2008/20/EY, annettu 11 päivänä maaliskuuta 2008, rahoitusjärjestelmän käytön estämisestä rahanpesutarkoituksiin sekä terrorismin rahoitukseen annetun direktiivin 2005/60/EY muuttamisesta komissiolle siirretyn täytäntöönpanovallan osalta, EUVL L 76, 19.3.2008, s. 46.

                                    Komission direktiivi 2006/70/EY, annettu 1 päivänä elokuuta 2006, Euroopan parlamentin ja neuvoston direktiivin 2005/60/EY täytäntöönpanotoimenpiteistä poliittisesti vaikutusvaltaisen henkilön määritelmän sekä yksinkertaistettuja asiakkaan tuntemismenettelyjä sekä satunnaisesti tai hyvin rajoitetusti harjoitetun rahoitustoiminnan perusteella myönnettyjä poikkeuksia koskevien teknisten perusteiden osalta, EUVL L 214, 4.8.2006, s. 29.

                                    Euroopan parlamentin ja neuvoston asetus (EY) N:o 1781/2006, annettu 15 päivänä marraskuuta 2006, maksajaa koskevien tietojen toimittamisesta varainsiirtojen mukana, EUVL L 345, 8.12.2006, s. 1.

                                    Euroopan parlamentin ja neuvoston asetus (EY) N:o 1889/2005, annettu 26 päivänä lokakuuta 2005, yhteisön alueelle tuotavan tai sieltä vietävän käteisrahan valvonnasta, EUVL L 309, 25.11.2005, s. 9.

                                    Neuvoston puitepäätös 2001/500/YOS, tehty 26 päivänä kesäkuuta 2001, rahanpesusta, rikoksentekovälineiden ja rikoksen tuottaman hyödyn tunnistamisesta, jäljittämisestä, jäädyttämisestä tai takavarikoimisesta ja menetetyksi tuomitsemisesta, EYVL L 182, 5.7.2001, s. 1.

                        31.12.2010

                        Petosten ja väärentämisen torjunta

                        Neuvoston asetus (EY) N:o 1338/2001, annettu 28 päivänä kesäkuuta 2001, euron väärentämisen torjunnan edellyttämistä toimenpiteistä, EYVL L 181, 4.7.2001, s. 6.
                        Muutettu:
                        Neuvoston asetus (EY) N:o 44/2009, annettu 18 päivänä joulukuuta 2008, euron väärentämisen torjunnan edellyttämistä toimenpiteistä annetun asetuksen (EY) N:o 1338/2001 muuttamisesta, EUVL L 17, 22.1.2009, s. 1.

                        31.12.2010

                        Neuvoston asetus (EY) N:o 2182/2004, annettu 6 päivänä joulukuuta 2004, eurometallirahojen kaltaisista mitaleista ja rahakkeista, EUVL L 373, 21.12.2004, s. 1.
                        Muutettu:
                        Neuvoston asetus (EY) N:o 46/2009, annettu 18 päivänä joulukuuta 2008, eurometallirahojen kaltaisista mitaleista ja rahakkeista annetun asetuksen (EY) N:o 2182/2004 muuttamisesta, EUVL L 17, 22.1.2009, s. 5.

                        31.12.2010

                        Neuvoston puitepäätös 2000/383/YOS, tehty 29 päivänä toukokuuta 2000, rahanväärennyksen estämiseksi annettavan suojan vahvistamisesta rikosoikeudellisten ja muiden seuraamusten avulla euron käyttöönoton yhteydessä, EYVL L 140, 14.6.2000, s. 1.
                        Muutettu:
                        Neuvoston puitepäätös 2001/888/YOS, tehty 6 päivänä joulukuuta 2001, rahanväärennyksen estämiseksi annettavan suojan vahvistamisesta rikosoikeudellisten ja muiden seuraamusten avulla euron käyttöönoton yhteydessä tehdyn puitepäätöksen 2000/383/YOS muuttamisesta, EYVL L 329, 14.12.2001, s. 3.

                        31.12.2010

                        Neuvoston päätös 2001/923/EY, tehty 17 päivänä joulukuuta 2001, tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles-ohjelma), EYVL L 339, 21.12.2001, s. 50.
                        Muutettu:

                                    Neuvoston päätös 2006/75/EY, tehty 30 päivänä tammikuuta 2006, tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles-ohjelma) tehdyn päätöksen 2001/923/EY muuttamisesta ja voimassaolon jatkamisesta, EUVL L 36, 8.2.2006, s. 40.

                                    Neuvoston päätös 2006/849/EY, tehty 20 päivänä marraskuuta 2006, tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles-ohjelma) tehdyn päätöksen 2001/923/EY muuttamisesta ja voimassaolon jatkamisesta, EUVL L 330, 28.11.2006, s. 28.

                        31.12.2010

                        Neuvoston päätös 2001/887/YOS, tehty 6 päivänä joulukuuta 2001, euron suojaamisesta väärentämiseltä, EYVL L 329, 14.12.2001, s. 1.

                        31.12.2010

                        Neuvoston puitepäätös 2001/413/YOS, tehty 28 päivänä toukokuuta 2001, muihin maksuvälineisiin kuin käteisrahaan liittyvien petosten ja väärennysten torjunnasta, EYVL L 149, 2.6.2001, s. 1.

                        31.12.2010

                        Euroseteleitä ja -metallirahoja koskevat säännöt

                        Neuvoston asetus (EY) N:o 975/98, annettu 3 päivänä toukokuuta 1998, liikkeeseen tarkoitettujen eurometallirahojen yksikköarvoista ja teknisistä eritelmistä, EYVL L 139, 11.5.1998, s. 8.
                        Muutettu:
                        Neuvoston asetus (EY) N:o 423/1999, annettu 22 päivänä helmikuuta 1999, liikkeeseen tarkoitettujen eurometallirahojen yksikköarvoista ja teknisistä eritelmistä annetun asetuksen (EY) N:o 975/98 muuttamisesta, EUVL L 52, 27.2.1999, s. 2.

                        31.12.2010

                        Neuvoston päätelmät, annettu 10 päivänä toukokuuta 1999, eurometallirahojen laadunhallintajärjestelmästä.

                        31.12.2010

                        Neuvoston päätelmät, annettu 23 päivänä marraskuuta 1998 ja 5 päivänä marraskuuta 2002, keräilykappaleista.

                        31.12.2010

                        Komission suositus 2009/23/EY, annettu 19 päivänä joulukuuta 2008, liikkeeseen tarkoitettujen eurokolikoiden kansallisia puolia ja liikkeeseenlaskua koskevat yhteiset suuntaviivat, EUVL L 9, 14.1.2009, s. 52.

                        31.12.2010

                        Komission tiedonanto, annettu 22 päivänä lokakuuta 2001, eurometallirahojen yhteisen sivun mallioikeuden suojasta (KOM(2001) 600 lopullinen), EYVL C 318, 13.11.2001, s. 3.

                        31.12.2010

                        Euroopan keskuspankin suuntaviivat EKP/2003/5, annettu 20 päivänä maaliskuuta 2003, euroseteleiden vaihtamisesta ja käytöstä poistamisesta sekä toimenpiteiden toteuttamisesta luvattomia seteliaiheen jäljennöksiä vastaan, EUVL L 78, 25.3.2003, s. 20.

                        31.12.2010

                        Euroopan keskuspankin päätös EKP/2003/4, tehty 20 päivänä maaliskuuta 2003, euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen jäljentämisestä, EUVL L 78, 25.3.2003, s. 16.

                        31.12.2010

                        Euroopan parlamentin ja neuvoston asetus (EU) N:o 1210/2010, annettu 15 päivänä joulukuuta 2010, eurometallirahojen aitouden tarkistamisesta ja kiertoon kelpaamattomien eurometallirahojen käsittelystä, EUVL L 339, 22.12.2010, s. 1.

                        31.12.2012

                        Euroopan keskuspankin päätös EKP/2010/14, tehty 16 päivänä syyskuuta 2010, eurosetelien aitouden ja kunnon tarkastamisesta sekä kiertoon palauttamisesta, EUVL L 267, 9.10.2010, s. 1.

                        31.12.2012”


Avis juridique important

|

31997D0807(02)

97/807/EY: Neuvoston päätös, tehty 24 päivänä heinäkuuta 1997, Euroopan sosiaalirahastokomitean jäsenten korvaamisesta

Virallinen lehti nro C 241 , 07/08/1997 s. 0005 - 0006

NEUVOSTON PÄÄTÖS,tehty 24 päivänä heinäkuuta 1997,Euroopan sosiaalirahastokomitean jäsenten korvaamisesta (97/C 241/03)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon asetuksen (ETY) N:o 2052/88 soveltamisesta rakennerahastojen toiminnan yhteensovittamisen osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa 19 päivänä joulukuuta 1988 annetun neuvoston asetuksen (ETY) N:o 4253/88 (1), ja erityisesti sen 28 artiklan 3 kohdan,ottaa huomioon komission ehdotuksen,sekä katsoo, ettäneuvosto nimesi komission ehdotuksesta 23 päivänä lokakuuta 1995 tehdyllä päätöksellä (2) Euroopan sosiaalirahastokomitean varsinaiset jäsenet ja varajäsenet 22 päivänä lokakuuta 1998 päättyväksi toimikaudeksi,varsinaisten jäsenten paikkoja on vapautunut;varajäsenten paikkoja on vapautunut,kyseessä ovat hallitusten edustajien ryhmä,työnantajien edustajien ryhmä jatyöntekijöiden edustajien ryhmä, jaon aiheellista nimetä Euroopan sosiaalirahastokomitean jäsenet vapautuneille paikoille,ON PÄÄTTÄNYT SEURAAVAA:1 artikla Euroopan sosiaalirahastokomitean jäseniksi nimetään jäljellä olevaksi toimikaudeksi eli 22 päivään lokakuuta 1998:>TAULUKON PAIKKA>2 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 24 päivänä heinäkuuta 1997.Neuvoston puolestaM. FISCHBACHPuheenjohtaja(1) EYVL N:o L 374, 31.12.1988, s. 1, asetus sellaisena kuin se on viimeksi muutettuna asetuksella (EY) N:o 3193/94 (EYVL N:o L 337, 24.12.1994, s. 11).(2) EYVL N:o C 296, 10.11.1995, s. 7.


title: Neuvoston päätös 2014/483/YUTP, annettu 22 päivänä heinäkuuta 2014 , niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta ja muuttamisesta sekä päätöksen 2014/72/YUTP kumoamisesta

text:
               23.7.2014

               FI

               Euroopan unionin virallinen lehti

               L 217/35

         NEUVOSTON PÄÄTÖS 2014/483/YUTP,
   annettu 22 päivänä heinäkuuta 2014,
   niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta ja muuttamisesta sekä päätöksen 2014/72/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 27 päivänä joulukuuta 2001 yhteisen kannan 2001/931/YUTP (1).

               (2)

               Neuvosto hyväksyi 10 päivänä helmikuuta 2014 päätöksen 2014/72/YUTP (2) niitä henkilöitä, ryhmiä ja yhteisöjä, joihin sovelletaan yhteisen kannan 2001/931/YUTP 2, 3 ja 4 artiklaa, koskevan luettelon, jäljempänä ’luettelo’, ajan tasalle saattamisesta ja muuttamisesta.

               (3)

               Yhteisen kannan 2001/931/YUTP 1 artiklan 6 kohdan mukaisesti luettelossa olevien henkilöiden, ryhmien ja yhteisöjen nimet on tarkistettava säännöllisin väliajoin sen varmistamiseksi, että niiden säilyttäminen luettelossa on perusteltua.

               (4)

               Tässä päätöksessä esitetään neuvoston suorittaman uudelleentarkastelun tulokset niiden henkilöiden, ryhmien ja yhteisöjen osalta, joihin yhteisen kannan 2001/931/YUTP 2, 3 ja 4 artiklaa sovelletaan.

               (5)

               Neuvosto on katsonut, ettei enää ole perusteltua pitää tiettyä henkilöä luettelossa.

               (6)

               Neuvosto on todennut, että henkilöt, ryhmät ja yhteisöt, joihin yhteisen kannan 2001/931/YUTP 2, 3 ja 4 artiklaa sovelletaan, ovat sekaantuneet terroritekoihin yhteisen kannan 2001/931/YUTP 1 artiklan 2 ja 3 kohdassa tarkoitetulla tavalla, että mainitun yhteisen kannan 1 artiklan 4 kohdassa tarkoitettu toimivaltainen viranomainen on tehnyt kyseisiä henkilöitä, ryhmiä ja yhteisöjä koskevan päätöksen ja että näihin henkilöihin, ryhmiin ja yhteisöihin olisi edelleen sovellettava kyseisessä yhteisessä kannassa säädettyjä erityisiä rajoittavia toimenpiteitä.

               (7)

               Luettelo olisi tämän mukaisesti saatettava ajan tasalle, ja päätös 2014/72/YUTP olisi kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, on tämän päätöksen liitteessä.
   2 artikla
   Kumotaan päätös 2014/72/YUTP.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 22 päivänä heinäkuuta 2014.

            Neuvoston puolesta

            Puheenjohtaja

         C. ASHTON

      (1)  Neuvoston yhteinen kanta 2001/931/YUTP, annettu 27 päivänä joulukuuta 2001, erityistoimenpiteiden toteuttamisesta terrorismin torjumiseksi (EYVL L 344, 28.12.2001, s. 93).

      (2)  Neuvoston päätös 2014/72/YUTP, annettu 10 päivänä helmikuuta 2014, niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta ja muuttamisesta sekä päätöksen 2013/395/YUTP kumoamisesta (EUVL L 40, 11.2.2014, s. 56).

      LIITE
      Luettelo 1 artiklassa tarkoitetuista henkilöistä, ryhmistä ja yhteisöistä
      I   HENKILÖT

                  1.

                  ABDOLLAHI Hamed (alias Mustafa Abdullahi), syntynyt 11.8.1960 Iranissa. Passi: D9004878

                  2.

                  AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen

                  3.

                  AL-YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen

                  4.

                  ARBABSIAR Manssor (alias Mansour Arbabsiar), syntynyt 6. tai 15.3.1955 Iranissa. Iranin ja Yhdysvaltain kansalainen. Passi: C2002515 (Iran); passi: 477845448 (Yhdysvallat). Kansallinen henkilökortti: 07442833, voimassa 15. maaliskuuta 2016 asti (Yhdysvaltain ajokortti)

                  5.

                  BOUYERI, Mohammed (alias Abu Zubair, alias Sobiar, alias Abu Zoubair), syntynyt 8.3.1978 Amsterdamissa (Alankomaat) — Hofstadgroep-ryhmän jäsen

                  6.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, syntynyt 1963 Libanonissa, Libanonin kansalainen

                  7.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa. Passi: 488555

                  8.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), syntynyt arviolta vuonna 1957 Iranissa. Osoitteet: 1) Kermanshah, Iran, 2) Mehranin sotilastukikohta, Ilamin maakunta, Iran

                  9.

                  SHAKURI Ali Gholam, syntynyt arviolta vuonna 1965 Teheranissa (Iran)

                  10.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), syntynyt 11.3.1957 Iranissa. Iranin kansalainen. Passi: 008827 (Iranin diplomaattipassi), myönnetty 1999. Sotilasarvo: kenraalimajuri.

            II   RYHMÄT JA YHTEISÖT

                  1.

                  Abu Nidal Organisation — ANO (alias Fatah Revolutionary Council, alias Arab Revolutionary Brigades, alias Black September/Musta syyskuu, alias Revolutionary Organisation of Socialist Muslims)

                  2.

                  Al-Aqsa marttyyrien prikaati

                  3.

                  Al-Aqsa e.V.

                  4.

                  Al-Takfir ja al-Hijra

                  5.

                  Babbar Khalsa

                  6.

                  Filippiinien kommunistinen puolue, mukaan lukien New People's Army — NPA, Filippiinit

                  7.

                  Gama'a al-Islamiyya, (alias Al-Gama'a al-Islamiyya) (Islamic Group — IG)

                  8.

                  İslami Büyük Doğu Akıncılar Cephesi — IBDA-C (Great Islamic Eastern Warriors Front)

                  9.

                  Hamas, mukaan lukien Hamas-Izz al-Din al-Qassem

                  10.

                  Hizballah Military Wing (alias Hezbollah Military Wing, alias Hizbullah Military Wing, alias Hizbollah Military Wing, alias Hezballah Military Wing, alias Hisbollah Military Wing, alias Hizbu'llah Military Wing alias Hizb Allah Military Wing, alias Jihad Council) (ja kaikki sen alaisuuteen kuuluvat yksiköt, mukaan lukien ulkoisesta turvallisuudesta vastaava organisaatio)).

                  11.

                  Hizbul Mujahideen — HM

                  12.

                  Hofstadgroep-ryhmä

                  13.

                  Holy Land Foundation for Relief and Development

                  14.

                  International Sikh Youth Federation — ISYF

                  15.

                  Khalistan Zindabad Force — KZF

                  16.

                  Kurdistanin työväenpuolue — PKK (alias KADEK, alias KONGRA-GEL)

                  17.

                  Tamil Eelamin vapautuksen tiikerit — LTTE

                  18.

                  Ejército de Liberación Nacional (Kansallinen vapautusarmeija)

                  19.

                  Palestiinan islamilainen jihad — Palestinian Islamic Jihad — PIJ

                  20.

                  Palestiinan vapautuksen kansanrintama — Popular Front for the Liberation of Palestine — PFLP

                  21.

                  Popular Front for the Liberation of Palestine — General Command (alias PFLP — General Command, PFLP-GC)

                  22.

                  Fuerzas armadas revolucionarias de Colombia — FARC (Kolumbian vallankumoukselliset asevoimat)

                  23.

                  Devrimci Halk Kurtuluș Partisi-Cephesi DHKP/C (alias Devrimci Sol (Revolutionary Left), alias Dev Sol) (Vallankumouksellinen kansanarmeija/rintama/puolue)

                  24.

                  Sendero Luminoso — SL (Loistava polku)

                  25.

                  Teyrbazen Azadiya Kurdistan — TAK (alias Kurdistan Freedom Falcons, alias Kurdistan Freedom Hawks)


title: Neuvoston päätös, annettu 14 päivänä huhtikuuta 2014 , työturvallisuuden ja työterveyden neuvoa-antavan komitean varsinaisen jäsenen ja varajäsenten nimittämisestä Kroatian osalta

text:
               17.4.2014

               FI

               Euroopan unionin virallinen lehti

               C 118/3

      NEUVOSTON PÄÄTÖS,

   annettu 14 päivänä huhtikuuta 2014,
   työturvallisuuden ja työterveyden neuvoa-antavan komitean varsinaisen jäsenen ja varajäsenten nimittämisestä Kroatian osalta
   2014/C 118/02
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon työturvallisuuden ja työterveyden neuvoa-antavan komitean perustamisesta 22 päivänä heinäkuuta 2003 tehdyn neuvoston päätöksen 2003/C 218/01 (1) ja erityisesti sen 3 artiklan,
   ottaa huomioon jäsenvaltioiden hallitusten neuvostolle esittämän ehdokasluettelon,
   sekä katsoo seuraavaa:

               (1)

               Neuvosto on 22 päivänä huhtikuuta 2013 hyväksymällään päätöksellä (2) nimittänyt työturvallisuuden ja työterveyden neuvoa-antavan komitean varsinaiset jäsenet ja varajäsenet 22 päivänä huhtikuuta 2013 alkaneeksi ja 28 päivänä helmikuuta 2016 päättyväksi toimikaudeksi.

               (2)

               Kroatian hallitus on esittänyt lisää ehdokkaita useisiin avoinna oleviin paikkoihin,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt työturvallisuuden ja työterveyden neuvoa-antavan komitean varsinaiseksi jäseneksi ja varajäseniksi 28 päivänä helmikuuta 2016 päättyväksi toimikaudeksi:

      TYÖNTEKIJÄJÄRJESTÖJEN EDUSTAJAT:

               Maa

               Jäsen

               Varajäsen

               Kroatia

               Zdenko MUČNJAK

               Gordana PALAJSA
               Marko PALADA

         2 artikla
   Neuvosto nimittää myöhemmin ne varsinaiset jäsenet ja varajäsenet, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 14 päivänä huhtikuuta 2014.

            Neuvoston puolesta

            Puheenjohtaja

         A. TSAFTARIS

      (1)  EUVL C 218, 13.9.2003, s. 1.

      (2)  EUVL C 120, 26.4.2013, s. 7.


title: 2013/476/EU: Neuvoston päätös, annettu 26 päivänä syyskuuta 2013 , Fidžin tasavaltaa koskevan päätöksen 2007/641/EY muuttamisesta ja sen soveltamisjakson jatkamisesta

text:
               28.9.2013

               FI

               Euroopan unionin virallinen lehti

               L 257/12

         NEUVOSTON PÄÄTÖS,
   annettu 26 päivänä syyskuuta 2013,
   Fidžin tasavaltaa koskevan päätöksen 2007/641/EY muuttamisesta ja sen soveltamisjakson jatkamisesta
   (2013/476/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000 (1) ja jota tarkistettiin Ouagadougoussa, Burkina Fasossa 22 päivänä kesäkuuta 2010 (2), jäljempänä ’AKT–EU-kumppanuussopimus’, ja erityisesti sen 96 artiklan,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä (3) ja erityisesti sen 3 artiklan,
   ottaa huomioon kehitysyhteistyön rahoitusvälineen perustamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1905/2006 (4), jäljempänä ’kehitysyhteistyön rahoitusväline’, ja erityisesti sen 37 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvoston päätös 2007/641/EY (5) tehtiin aiheellisten toimenpiteiden täytäntöönpanemiseksi sen jälkeen, kun AKT–EU-kumppanuussopimuksen 9 artiklassa tarkoitettuja olennaisia osia ja kehitysyhteistyön rahoitusvälineen 3 artiklassa tarkoitettuja arvoja oli rikottu.

               (2)

               Näitä toimenpiteitä on jatkettu neuvoston päätöksellä 2009/735/EY (6) ja sen jälkeen neuvoston päätöksillä 2010/208/EU (7), 2010/589/EU (8), 2011/219/EU (9), 2011/637/EU (10) ja 2012/523/EU (11), koska Fidžin tasavalta ei ole tähän mennessä pannut täytäntöön AKT–EU-kumppanuussopimuksen olennaisia osia ja kehitysyhteistyön rahoitusvälinettä koskevia keskeisiä sitoumuksiaan, jotka se antoi huhtikuussa 2007 käydyissä neuvotteluissa, minkä lisäksi viimeaikainen kehitys on eräiden sitoumusten osalta ollut selvästi taantuva.

               (3)

               Tilanne on muuttunut huomattavasti huhtikuusta 2007, ja Fidžin tasavallan kanssa sovittuja sitoumuksia tullaan tarkistamaan vastaavasti. Sitoumukset tarkistetaan poliittisen vuoropuhelun yhteydessä ja nykyinen oikeudellinen tilanne huomioon ottaen. Mahdollista uudelleensitoutumista tulevaan kehitysyhteistyön ohjelmasuunnitteluun olisi jatkettava.

               (4)

               Päätöksen 2007/641/EY voimassaolo päättyy 30 päivänä syyskuuta 2013. On aiheellista päivittää kyseinen päätös ja jatkaa sen voimassaoloa asianmukaisesti.

               (5)

               Euroopan unioni aloittaa poliittisen vuoropuhelun vuonna 2007 tehtyjen sitoumusten tarkistamiseksi ja aiheellisten toimenpiteiden mukauttamiseksi vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2007/641/EY 3 artiklan toinen kohta seuraavasti:

      ”Päätöksen voimassaolo päättyy 31 päivänä maaliskuuta 2015. Sitä tarkastellaan uudelleen vähintään kuuden kuukauden välein.”

   2 artikla
   Tämän päätöksen liitteenä oleva kirje osoitetaan Fidžin tasavallalle.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 26 päivänä syyskuuta 2013.

            Neuvoston puolesta

            Puheenjohtaja

         E. GUSTAS

      (1)  EYVL L 317, 15.12.2000, s. 3.

      (2)  EUVL L 287, 4.11.2010, s. 3.

      (3)  EYVL L 317, 15.12.2000, s. 376.

      (4)  EUVL L 378, 27.12.2006, s. 41.

      (5)  Neuvoston päätös 2007/641/EY, tehty 1 päivänä lokakuuta 2007, Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä (EUVL L 260, 5.10.2007, s. 15).

      (6)  Neuvoston päätös 2009/735/EY, tehty 24 päivänä syyskuuta 2009, Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä tehdyssä päätöksessä 2007/641/EY säädettyjen toimenpiteiden soveltamisjakson jatkamisesta (EUVL L 262, 6.10.2009, s. 43).

      (7)  Neuvoston päätös 2010/208/EU, annettu 29 päivänä maaliskuuta 2010, Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä tehdyn päätöksen 2007/641/EY muuttamisesta ja jatkamisesta (EUVL L 89, 9.4.2010, s. 7).

      (8)  Neuvoston päätös 2010/589/EU, annettu 27 päivänä syyskuuta 2010, Fidžin tasavallan kanssa AKT–EU-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä tehdyn päätöksen 2007/641/EY muuttamisesta ja soveltamisjakson jatkamisesta (EUVL L 260, 2.10.2010, s. 10).

      (9)  Neuvoston päätös 2011/219/EU, annettu 31 päivänä maaliskuuta 2011, Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä tehdyn päätöksen 2007/641/EY muuttamisesta ja soveltamisjakson jatkamisesta (EUVL L 93, 7.4.2011, s. 2).

      (10)  Neuvoston päätös 2011/637/EU, annettu 26 päivänä syyskuuta 2011, Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä tehdyn päätöksen 2007/641/EY muuttamisesta ja soveltamisjakson jatkamisesta (EUVL L 252, 28.9.2011, s. 1).

      (11)  Neuvoston päätös 2012/523/EU, annettu 24 päivänä syyskuuta 2012, Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä tehdyn päätöksen 2007/641/EY muuttamisesta ja soveltamisjakson jatkamisesta (EUVL L 263, 28.9.2012, s. 2).

      LIITE
      Arvoisa Ratu Epeli NAILATIKAU
      Fidžin tasavallan presidentti
      Suva
      Fidžin tasavalta
      Arvoisa presidentti
      Euroopan unioni (EU) pitää AKT–EU-kumppanuussopimuksen 9 artiklaa ja kehitysyhteistyön rahoitusvälineen 3 artiklaa hyvin tärkeinä. AKT–EU-kumppanuus perustuu ihmisoikeuksien, demokratian periaatteiden ja oikeusvaltioperiaatteen kunnioittamiseen. Ne ovat AKT–EU-kumppanuussopimuksen olennaiset osat ja suhteidemme perusta.
      Kuusi vuotta on kulunut siitä, kun EU teki vuoden 2006 sotilasvallankaappauksen seurauksena päätöksen aiheellisista toimenpiteistä, ja sen jälkeen Fidžin kanssa sovittiin useista sitoumuksista.
      EU panee merkille, että vuoden 2007 jälkeen osa sovituista sitoumuksista on vanhentunut ja osaa niistä on tarkistettava Fidžin uudet oikeudelliset puitteet huomioon ottaen. Asianmukaisen perustan muodostamiseksi sitä varten, että Fidžin edistymistä uudistuksissa voidaan arvioida, meidän on tarkistettava nämä sitoumukset yhdessä nykyinen tilanne ja oikeudelliset puitteet huomioon ottaen.
      Tästä syystä EU on päättänyt sisällyttää aiheellisia toimenpiteitä koskevaan uuteen päätökseensä edellytyksen, jonka mukaan EU aloittaa Fidžin kanssa AKT–EU-kumppanuussopimuksen 8 artiklaan perustuvan vahvistetun poliittisen vuoropuhelun. Tarkoituksena on tarkistaa yhdessä vuonna 2007 sovitut sitoumukset ja mukauttaa aiheelliset toimenpiteet (tämän päätöksen liitteenä) vastaavasti. Ne ovat tärkeitä toimia, joilla pyritään varmistamaan ihmisoikeuksien kunnioittaminen, demokratian palauttaminen ja oikeusvaltioperiaatteen noudattaminen, kunnes molemmat sopimuspuolet toteavat, että vahvistettu vuoropuhelu on täyttänyt tarkoituksensa.
      Koska Fidžissä on edelleen tiettyjä rajoituksia joidenkin ihmisoikeuksien ja perusvapauksien osalta, ja ottaen huomioon tarve tarkistaa sovitut sitoumukset, EU on päättänyt jatkaa aiheellisten toimenpiteiden voimassaoloa 18 kuukaudella, 31 päivään maaliskuuta 2015 saakka. Näin tarjotaan tarvittavaa joustoa ja annetaan sekä EU:lle että Fidžille aika, jonka ne tarvitsevat sitoumuksista sopimiseen ja aiheellisten toimenpiteiden mukauttamiseen vastaavasti ja annetaan hallitukselle aika, jonka se tarvitsee syyskuulle 2014 suunniteltujen vaalien järjestämiseen.
      EU valvoo perustuslaillisen järjestyksen palauttamisessa tapahtunutta edistystä ja perustaa siihen vastaisuudessakin päätöksensä kehitysyhteistyöstä. Tässä hengessä EU vahvistaa valmiutensa sitoutua yhdennentoista EKR:n ohjelmointiprosessin valmisteluun ja ilmoittaa aikanaan sen ohjeelliset kansalliset määrärahat. Tämän jälkeen yhdennentoista EKR:n ohjelma-asiakirjat on tarkoitus viimeistellä, allekirjoittaa ja panna täytäntöön demokraattisesti valitun hallituksen kanssa.
      Kun Fidžissä on järjestetty vapaat ja oikeudenmukaiset vaalit ja se on täyttänyt sovitut tarkistetut sitoumukset, Fidžissä toteutetaan AKT–EU-kumppanuussopimuksen 96 artiklaan liittyvä tarkastuskäynti. Tähän arvioon liittyvien suositusten perusteella voidaan tämän jälkeen päättää Fidžiä koskevista 96 artiklan mukaisista aiheellisista toimenpiteistä.
      AKT–EU-kumppanuussopimuksen ja kehitysyhteistyön rahoitusvälineen mukaisen yhteistyön edistämiseksi EU kehottaa väliaikaishallitusta ryhtymään vahvistettuun poliittiseen vuoropuheluun EU:n kanssa mahdollisimman pian.
      EU pitää myönteisenä viimeaikaista kehitystä, joka koskee yhteistyötä Tyynenmeren saarten foorumin ministeritason kontaktiryhmän kanssa, joka on perustettu seuraamaan sitä, miten vaaleja ja demokratian palauttamista koskevat valmistelut etenevät Fidžissä, ja odottaa seuraavia toimia, jotka johtavat avoimeen, osallistavaan ja uskottavaan vaaliprosessiin sekä vapaisiin ja oikeudenmukaisiin vaaleihin ja Fidžin paluuseen demokratian piiriin.
      Kunnioittavasti
      Tehty Brysselissä

            Neuvoston puolesta

         C. ASHTON

            Puheenjohtaja

            Komission puolesta

         A. PIEBALGS

            Komission jäsen

         LIITTEEN LIITE 1
         Aiheelliset toimenpiteet, joita mukautetaan sitoumusten tarkistamisen seurauksena vahvistetun poliittisen vuoropuhelun perusteella, ovat seuraavat:

                     —

                     humanitaarista apua sekä kansalaisyhteiskunnalle ja heikossa asemassa oleville väestöryhmille tarkoitettua suoraa tukea voidaan jatkaa;

                     —

                     käynnissä olevien, erityisesti kahdeksannesta ja yhdeksännestä EKR:stä rahoitettavien yhteistyötoimien on annettu jatkua;

                     —

                     demokratiaan paluuta helpottavia ja hallintotapaa parantavia yhteistyötoimia voidaan jatkaa, paitsi jos olosuhteet ovat hyvin poikkeukselliset;

                     —

                     sokerialan uudistusta koskevat vuoden 2006 liitännäistoimenpiteet on voitu toteuttaa. Fidži allekirjoitti rahoitussopimuksen teknisellä tasolla 19 päivänä kesäkuuta 2007. Huomattakoon, että rahoitussopimukseen sisältyy lykkäysehto;

                     —

                     vuoden 2007 sokerimäärärahaa ei myönnetty;

                     —

                     vuoden 2008 sokerimäärärahan käyttöönotolle oli asetettu ehdoksi selvityksen esittäminen siitä, että vaalien valmistelu etenee sovittujen sitoumusten mukaisesti, uskottavasti ja aikataulussa, erityisesti väestölaskennan, vaalipiirien rajojen uudelleen määrittelyn ja perustuslain mukaisen vaaliuudistuksen osalta sekä keskusvaalilautakunnan toiminnan varmistamisen edellyttämien toimenpiteiden osalta, mihin kuului vaalien valvojan nimeäminen 30 päivään syyskuuta 2007 mennessä perustuslain mukaisesti. Fidži menetti vuoden 2008 sokerimäärärahan 31 päivänä joulukuuta 2009;

                     —

                     vuoden 2009 sokerimääräraha peruttiin toukokuussa 2009, koska väliaikaishallitus päätti lykätä parlamenttivaaleja syyskuulle 2014;

                     —

                     vuoden 2010 määräraha peruttiin ennen 1 päivää toukokuuta 2010, koska demokraattisen prosessin jatkamisessa ei ollut edistytty. Koska sokerialan tilanne on kriittinen, osa määrärahasta siirrettiin käytettäväksi suoriin avustuksiin sokerintuotannosta suoraan riippuvaiselle väestönosalle kielteisten sosiaalisten seurausten lieventämiseksi. Näitä varoja hallinnoi keskitetysti EU:n lähetystö Suvassa, eikä niitä kanavoida viranomaisten kautta;

                     —

                     yhdennentoista EKR:n ohjelmasuunnittelun valmistelu voidaan käynnistää, jotta Fidži voi odottaa, että sille ilmoitetaan aikanaan alustava määräraha;

                     —

                     lisäksi voidaan harkita erityistukea keskeisten sitoumusten valmistelutyötä ja täytäntöönpanoa, etenkin vaalien valmisteluja ja/tai toimittamista varten;

                     —

                     alueellinen yhteistyö ja Fidžin osallistuminen siihen säilyvät ennallaan;

                     —

                     sitoumusten noudattamista seurataan liitteessä esitettyjen säännöllistä vuoropuhelua, arviointi- ja tarkastuskäyntien yhteydessä tehtävää yhteistyötä ja raportointia koskevien ehtojen mukaisesti.

         LIITTEEN LIITE 2

            FIDŽIN TASAVALLAN KANSSA SOVITUT SITOUMUKSET VUONNA 2007

         A   Demokratian periaatteiden kunnioittaminen

            Sitoumus nro 1

         Vapaat ja rehelliset parlamenttivaalit järjestetään 24 kuukauden kuluessa 1 päivästä maaliskuuta 2007 edellyttäen, että se on Tyynenmeren saarten foorumin sihteeristön nimeämien riippumattomien tarkastajien suorittaman arvioinnin päätelmien mukaista. Vaaleihin johtavia prosesseja valvotaan, mukautetaan ja tarkistetaan tarvittaessa yhdessä sovittujen arviointiperusteiden mukaan. Tämän mukaisesti

                     —

                     väliaikaishallitus vahvistaa 30 päivään kesäkuuta 2007 mennessä aikataulun, jossa esitetään päivämäärät uusien parlamenttivaalien valmistelujen eri vaiheiden päätökseen saattamiselle,

                     —

                     aikataulussa määritetään väestölaskennan, vaalipiirien rajojen uudelleen määrittelyn ja vaaliuudistuksen ajankohdat,

                     —

                     vaalipiirien rajojen määrittely ja vaaliuudistus toteutetaan perustuslain mukaisesti,

                     —

                     keskusvaalilautakunnan toiminnan varmistamiseksi toteutetaan toimenpiteitä, joihin kuuluu vaalivalvojan nimittäminen 30 päivään syyskuuta 2007 mennessä perustuslain mukaisesti,

                     —

                     varapresidentti nimitetään perustuslain mukaisesti.

            Sitoumus nro 2

         Väliaikaishallitus ottaa huomioon kansalaisyhteiskunnan ja muiden merkittävien sidosryhmien kanssa käydyt keskustelut hyväksyessään lainsäädäntöön sekä finanssi- ja muuhun politiikkaan liittyviä merkittäviä aloitteita ja muutoksia.
         B   Oikeusvaltioperiaate

            Sitoumus nro 1

         Väliaikaishallitus tekee parhaansa estääkseen turvallisuusviranomaisia antamasta pelottelevia lausuntoja.

            Sitoumus nro 2

         Väliaikaishallitus pitää voimassa vuoden 1997 perustuslain ja takaa perustuslaillisten instituutioiden, kuten Fidžin ihmisoikeuskomission, julkisen palvelun komission ja perustuslaillisten elinten komission, normaalin ja riippumattoman toiminnan. Suuren heimopäälliköiden neuvoston huomattava itsenäisyys säilytetään ja sen toimintaa jatketaan.

            Sitoumus nro 3

         Oikeuslaitoksen riippumattomuutta kunnioitetaan täysimääräisesti, se saa työskennellä vapaasti, ja kaikki asianosaiset noudattavat sen päätöksiä. Erityisesti

                     —

                     väliaikaishallitus sitoutuu nimittämään perustuslain 138 §:n 3 momentissa tarkoitetun tuomioistuimen 15 päivään heinäkuuta 2007 mennessä,

                     —

                     vastedes tuomarit nimitetään ja erotetaan tiukasti perustuslain säännösten ja menettelysääntöjen mukaisesti,

                     —

                     asevoimat, poliisi tai väliaikaishallitus eivät puutu millään tavalla oikeudenkäyntimenettelyyn, ja ne kunnioittavat täysimääräisesti oikeusalan toimijoiden ammatinharjoitusta.

            Sitoumus nro 4

         Kaikki korruptioon liittyvät rikosasiat käsitellään asianmukaisia lainkäyttökanavia käyttäen, ja muut väitettyjä korruptiotapauksia tutkimaan mahdollisesti perustettavat elimet toimivat perustuslain puitteissa.
         C   Ihmisoikeudet ja perusvapaudet

            Sitoumus nro 1

         Väliaikaishallitus toteuttaa kaikki tarvittavat toimenpiteet helpottaakseen sitä, että kaikkien väitettyjen ihmisoikeusrikkomusten tutkinta tai käsittely tapahtuu Fidžin lakien mukaisilla menettelyillä ja foorumeilla.

            Sitoumus nro 2

         Väliaikaishallitus kumoaa poikkeustilamääräykset toukokuussa 2007 edellyttäen, etteivät kansallinen turvallisuus, yleinen järjestys ja yleinen turvallisuus ole uhattuina.

            Sitoumus nro 3

         Väliaikaishallitus sitoutuu huolehtimaan siitä, että Fidžin ihmisoikeuskomissio toimii täysin riippumattomasti ja perustuslain mukaisesti.

            Sitoumus nro 4

         Sananvapautta ja tiedotusvälineiden vapautta kunnioitetaan täysimääräisesti niiden kaikissa muodoissa perustuslaissa säädetyn mukaisesti.
         D   Sitoumusten noudattamisen seuranta

            Sitoumus nro 1

         Väliaikaishallitus sitoutuu käymään säännöllistä vuoropuhelua mahdollistaakseen edistymisen arvioinnin ja antaa EU:n ja Euroopan komission viranomaisille ja edustajille mahdollisuuden tutustua rajoituksetta kaikkiin tietoihin, jotka liittyvät ihmisoikeuksia, demokratian rauhanomaista palauttamista ja oikeusvaltion toteutumista Fidžillä koskeviin asioihin.

            Sitoumus nro 2

         Väliaikaishallitus tekee täyttä yhteistyötä EU:n mahdollisesti tekemien, edistymistä arvioivien ja seuraavien tarkastuskäyntien aikana.

            Sitoumus nro 3

         Väliaikaishallitus raportoi tilanteen edistymisestä AKT–EU-kumppanuussopimuksen olennaisten osien ja sitoumusten osalta toimittamalla kertomuksen joka kolmas kuukausi 30 päivästä kesäkuuta 2007 alkaen.
         Tiettyjä asioita voidaan käsitellä tuloksellisesti vain pragmaattisella lähestymistavalla, jossa otetaan huomioon nykyinen tilanne ja tähdätään tulevaisuuteen.


title: 2004/641/EY: Komission päätös, tehty 14 päivänä syyskuuta 2004, sähköisen viestinnän verkkoja ja palveluja käsittelevän eurooppalaisen sääntelyviranomaisten ryhmän perustamisesta tehdyn päätöksen 2002/627/EY muuttamisesta(ETA:n kannalta merkityksellinen teksti)

text:
               16.9.2004

               FI

               Euroopan unionin virallinen lehti

               L 293/30

      KOMISSION PÄÄTÖS,
   tehty 14 päivänä syyskuuta 2004,
   sähköisen viestinnän verkkoja ja palveluja käsittelevän eurooppalaisen sääntelyviranomaisten ryhmän perustamisesta tehdyn päätöksen 2002/627/EY muuttamisesta
   (ETA:n kannalta merkityksellinen teksti)
   (2004/641/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Komission päätöksessä 2002/627/EY (1) perustetaan sähköisen viestinnän verkkoja ja palveluja käsittelevä eurooppalainen sääntelyviranomaisten ryhmä.

               (2)

               Ryhmän toiminnasta saadun kokemuksen perusteella on tarpeen selventää ryhmän jäsenyyttä koskevia kysymyksiä ja keskittää ryhmän työskentely tehtäviin, jotka liittyvät sähköisen viestinnän verkkojen ja palveluiden uuden sääntelyjärjestelmän täytäntöönpanon jokapäiväiseen valvontaan.

               (3)

               Kaikki jäsenvaltiot ovat perustaneet sääntelyviranomaiset, joiden tehtävänä on sähköisen viestinnän markkinoiden jokapäiväinen valvonta,

         ON PÄÄTTÄNYT SEURAAVAA:
   1 artikla
   Muutetaan päätös 2002/627/EY seuraavasti:

               1)

               Poistetaan 2 artikla.

               2)

               Lisätään 3 artiklaan kohta seuraavasti:
               ”Ryhmä neuvoo ja avustaa komissiota tämän pyynnöstä tai oma-aloitteisesti kaikissa sen toimivaltaan kuuluvissa sähköisen viestinnän verkkoihin ja palveluihin liittyvissä asioissa.”

               3)

               Korvataan 4 artikla seuraavasti:
               ”4 artikla
               Jäsenet
               1.   Ryhmä koostuu kuhunkin jäsenvaltioon perustettujen riippumattomien kansallisten sääntelyviranomaisten johtajista, joiden ensisijaisena vastuualueena on valvoa sähköisen viestinnän verkkojen ja palvelujen markkinoiden jokapäiväistä toimintaa, tai niiden edustajista.
               Jäseniä on yksi kustakin jäsenvaltiosta. Ryhmässä on asianmukaisen tason edustaja komissiosta, ja komissio huolehtii ryhmän sihteeristön tehtävistä.
               2.   Edellä 1 kohdassa tarkoitetut asiaa käsittelevät kansalliset viranomaiset luetellaan liitteessä. Komissio tarkistaa luetteloa niiden muutosten perusteella, joita jäsenvaltiot esittävät kyseisten viranomaisten nimiin tai vastuualueisiin.”

               4)

               Muutetaan 5 artikla seuraavasti:

                           a)

                           poistetaan ensimmäinen kohta;

                           b)

                           korvataan viimeisen kohdan ensimmäinen virke seuraavasti:
                           ”ETA-maiden, jotka eivät ole Euroopan unionin jäseniä, ja Euroopan unionin jäsenehdokasmaiden asiantuntijat voivat osallistua ryhmään tarkkailijoina.”

               5)

               Lisätään tämän päätöksen liitteenä oleva teksti liitteeksi.

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 14 päivänä syyskuuta 2004.

            Komission puolesta

         Olli REHN

            Komission jäsen

      (1)  EYVL L 200, 30.7.2002, s. 38.

      ANEXO — PŘÍLOHA — BILAG — ANHANG — ANNEKS — ΠΑΡΑΡΤΗΜΑ — ANNEX — ANNEXE — ALLEGATO — PIELIKUMS — PRIEDAS — MELLÉKLET — ANNESS — BIJLAGE — ZAŁĄCZNIK — ANEXO — PRÍLOHA — PRILOGA — LIITE — BILAGA
      Luettelo eurooppalaisten sääntelyviranomaisten ryhmän jäsenistä

                  Maa

                  Kansallinen sääntelyviranomainen

                  Belgique/België

                  Institut belge des services postaux et des télécommunications (IBPT)
                  Belgisch Instituut voor postdiensten en telecommunicatie (BIPT)

                  Česká republika

                  Český telekomunikační úřad (ČTÚ)

                  Danmark

                  IT- og Telestyrelsen — National IT and Telecom Agency (NITA)

                  Deutschland

                  Regulierungsbehörde für Telekommunikation und Post (Reg TP)

                  Eesti

                  Sideamet (SIDEAMET)

                  Ελλάδα

                  Εθνική Επιτροπή Τηλεπικοινωνιών και Ταχυδρομείων

                  Elláda

                  National Telecommunications and Post Commission (EETT)

                  España

                  Comisión del Mercado de las Telecomunicaciones (CMT)

                  France

                  Autorité de Régulation des Télécommunications (ART)

                  Ireland

                  Commission for Communications Regulation (ComReg)

                  Italia

                  Autorità per le garanzie nelle comunicazioni (AGCOM)

                  Kypros

                  Office of the Commissioner of Telecommunications and Postal Regulation (OCTPR)

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut Luxembourgeois de Régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Regulacji Telekomunikacji i Poczty (URTiP)

                  Portugal

                  ICP — Autoridade Nacional de Comunicações (ICP-ANACOM)

                  Slovenija

                  Agencija za telekomunikacije, radiodifuzijo in pošto Republike Slovenije (ATRP)

                  Slovensko

                  Telekomunikačný úrad Slovenskej republiky (TU SR)

                  Suomi Finland

                  Viestintävirasto Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Office of Communications (Ofcom)


Avis juridique important

|

32002D0627

2002/627/EY: Komission päätös, tehty 29 päivänä heinäkuuta 2002, sähköisen viestinnän verkkoja ja palveluja käsittelevän eurooppalaisen sääntelyviranomaisten ryhmän perustamisesta (ETA:n kannalta merkityksellinen teksti)

Virallinen lehti nro L 200 , 30/07/2002 s. 0038 - 0040

Komission päätös,tehty 29 päivänä heinäkuuta 2002,sähköisen viestinnän verkkoja ja palveluja käsittelevän eurooppalaisen sääntelyviranomaisten ryhmän perustamisesta(ETA:n kannalta merkityksellinen teksti)(2002/627/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksensekä katsoo seuraavaa:(1) Sähköisen viestinnän verkoille ja palveluille on vahvistettu uusi sääntelyjärjestelmä seuraavilla 7 päivänä maaliskuuta 2002 annetuilla Euroopan parlamentin ja neuvoston direktiiveillä: sähköisen viestinnän verkkojen ja palvelujen yhteisestä sääntelyjärjestelmästä annettu direktiivi 2002/21/EY(1) (puitedirektiivi), sähköisen viestinnän verkkojen ja niihin liittyvien toimintojen käyttöoikeuksista ja yhteenliittämisestä annettu direktiivi 2002/19/EY(2) (käyttöoikeusdirektiivi), sähköisen viestinnän verkkoja ja palveluja koskevista valtuutuksista annettu direktiivi 2002/20/EY(3) (valtuutusdirektiivi) sekä yleispalvelusta ja käyttäjien oikeuksista sähköisen viestinnän verkkojen ja palvelujen alalla annettu direktiivi 2002/22/EY(4) (yleispalveludirektiivi).(2) Kaikissa jäsenvaltioissa on perustettu kansalliset sääntelyviranomaiset toteuttamaan direktiivissä säädetyt sääntelytehtävät, joista on ilmoitettava komissiolle puitedirektiivin 3 artiklan 6 kohdan mukaisesti. Puitedirektiivin mukaan jäsenvaltioiden on taattava kansallisten sääntelyviranomaisten riippumattomuus varmistamalla, että kansalliset sääntelyviranomaiset ovat oikeudellisesti erillisiä ja toiminnallisesti riippumattomia kaikista sähköisen viestinnän verkkoja, laitteita tai palveluja tarjoavista organisaatioista. Niiden jäsenvaltioiden, joilla on omistusosuuksia tai päätäntävaltaa sähköisen viestinnän verkkoja ja/tai palveluja tarjoavissa yrityksissä, on lisäksi varmistettava, että sääntelytoiminta ja omistajuuteen tai päätäntävaltaan liittyvä toiminta erotetaan käytännössä rakenteellisesti täysin toisistaan.(3) Kansallisten sääntelyviranomaisten tarkat vastuualueet ja tehtävät vaihtelevat jäsenvaltiosta toiseen, mutta kaikilla niistä on ainakin yksi kansallinen sääntelyviranomainen, jonka vastuulla on säännöstön soveltaminen sen jälkeen, kun se on siirretty osaksi kansallista lainsäädäntöä, erityisesti markkinoiden jokapäiväistä valvontaa koskevien sääntöjen soveltaminen.(4) Sääntöjen yhdenmukainen soveltaminen kaikissa jäsenvaltioissa on hyvin tärkeää sähköisen viestinnän verkkojen ja palvelujen sisämarkkinoiden kehityksen onnistumisen kannalta. Uudessa sääntelyjärjestelmässä vahvistetaan saavutettavat tavoitteet ja luodaan puitteet kansallisten sääntelyviranomaisten toiminnalle, mutta samalla siinä annetaan niille joissain asioissa oikeus soveltaa sääntöjä joustavasti kansallisiin olosuhteisiin sopivalla tavalla.(5) Sähköisen viestinnän verkkoja ja palveluja käsittelevä eurooppalainen sääntelyviranomaisten ryhmä (jäljempänä "ryhmä") olisi perustettava toimimaan yhteystahona, joka neuvoo ja avustaa komissiota sähköisen viestinnän alalla.(6) Ryhmän olisi toimittava kansallisten sääntelyviranomaisten ja komission välisenä yhteystahona edistäen sisämarkkinoiden kehitystä. Sen olisi myös mahdollistettava jäsenvaltioiden ja komission välinen yhteistyö avoimesti varmistaen, että kaikki jäsenvaltiot soveltavat yhdenmukaisesti sähköisen viestinnän verkkoja ja palveluja koskevaa sääntelykehystä.(7) Ryhmän olisi toimittava elimenä, joka pohtii sähköisen viestinnän kysymyksiä, keskustelee niistä ja antaa komissiolle neuvontaa muun muassa merkityksellisistä tuote- ja palvelumarkkinoista annetun suosituksen täytäntöönpanoon ja tarkistamiseen liittyvissä kysymyksissä sekä valtioiden välisiä markkinoita koskevan päätöksen laatimisessa.(8) Ryhmän ja puitedirektiivillä perustetun viestintäkomitean olisi tehtävä läheistä yhteistyötä. Ryhmän työskentely ei saisi olla päällekkäistä komitean työn kanssa.(9) Työn olisi tapahduttava koordinoidusti Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyllä Euroopan parlamentin ja neuvoston päätöksellä N:o 676/2002/EY(5) (radiotaajuuspäätös) perustetun radiotaajuuskomitean, radiotaajuuspolitiikkaa käsittelevän ryhmän perustamisesta 26 päivänä heinäkuuta 2002 tehdyllä komission päätöksellä 2002/622/EY(6) perustetun radiotaajuuspolitiikkaa käsittelevän ryhmän sekä televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/EY muuttamisesta 30 päivänä kesäkuuta 1997 annetulla Euroopan parlamentin ja neuvoston direktiivillä 97/36/EY(7) perustetun televisio ilman rajoja -yhteyskomitean kanssa,ON PÄÄTTÄNYT SEURAAVAA:1 artiklaAsiasisältöPerustetaan sähköisen viestinnän verkkojen ja palvelujen alalle riippumattomien kansallisten sääntelyviranomaisten neuvoa-antava ryhmä, jonka nimi on "sähköisen viestinnän verkkoja ja palveluja käsittelevä eurooppalainen sääntelyviranomaisten ryhmä" (jäljempänä "ryhmä").2 artiklaMääritelmäTässä päätöksessä tarkoitetaan "asiaa käsittelevällä kansallisella sääntelyviranomaisella" sitä puitedirektiivissä määriteltyä kunkin jäsenvaltion viranomaista, joka on perustettu valvomaan sähköisen viestinnän verkkoja ja palveluja koskevien direktiivien säännösten käytännön tulkintaa ja soveltamista.3 artiklaTavoitteetRyhmän tehtävänä on neuvoa ja avustaa komissiota sähköisen viestinnän verkkojen ja palvelujen sisämarkkinoiden vahvistamisessa.Ryhmä toimii kansallisten sääntelyviranomaisten ja komission välisenä yhteystahona edistäen sisämarkkinoiden kehitystä sekä jäsenvaltioiden yhdenmukaista sähköisen viestinnän verkkoja ja palveluja koskevan sääntelykehyksen soveltamista.4 artiklaJäsenetRyhmä muodostuu jokaisen jäsenvaltion asiaa käsittelevän kansallisen sääntelyviranomaisen johtajasta tai tämän edustajasta.Ryhmässä on asianmukaisen tason edustaja komissiosta, ja komissio huolehtii ryhmän sihteeristön tehtävistä.5 artiklaToimintajärjestelytRyhmä neuvoo ja avustaa komissiota oma-aloitteisesti tai komission pyynnöstä kaikissa sähköisen viestinnän verkkoihin ja palveluihin liittyvissä asioissa.Ryhmä valitsee keskuudestaan puheenjohtajan. Tarvittaessa voidaan perustaa alaryhmiä ja asiantuntijoiden työryhmiä.Puheenjohtaja kutsuu ryhmän koolle sovittuaan asiasta komission kanssa.Ryhmä vahvistaa työjärjestyksensä yksimielisesti, tai jos yksimielisyyteen ei päästä, kahden kolmasosan enemmistöllä, jolloin kullakin jäsenvaltiolla on yksi ääni; työjärjestykselle on saatava komission hyväksyntä.Komissio lähettää edustajansa kaikkiin ryhmän kokouksiin ja voi osallistua sen alaryhmien ja asiantuntijoiden työryhmien kokouksiin.ETA-maiden ja Euroopan unionin jäsenehdokasmaiden asiantuntijat voivat osallistua ryhmään tarkkailijoina. Ryhmä voi kutsua kokouksiinsa myös muita asiantuntijoita ja tarkkailijoita.6 artiklaKuuleminenRyhmän on kuultava varhaisessa vaiheessa, laajasti ja avoimuutta noudattaen markkinatoimijoita, kuluttajia ja loppukäyttäjiä.7 artiklaLuottamuksellisuusSilloin kun komissio ilmoittaa ryhmän jäsenille ja tarkkailijoille tai muille henkilöille, että pyydetty neuvo tai käsiteltävä kysymys on luottamuksellinen, nämä henkilöt ovat velvollisia pitämään salassa, mitä heidän tietoonsa on tullut ryhmän sekä sen alaryhmien tai asiantuntijaryhmien työskentelyn yhteydessä, sanotun kuitenkaan rajoittamatta Euroopan yhteisön perustamissopimuksen 287 artiklan määräysten soveltamista. Tällaisissa tapauksissa komissio voi päättää, että kokouksissa saavat olla läsnä vain ryhmän jäsenet.8 artiklaVuosikertomusRyhmän on esitettävä toiminnastaan vuosikertomus komissiolle. Komissio toimittaa kertomuksen edelleen Euroopan parlamentille ja neuvostolle tarvittaessa varustettuna huomautuksillaan.9 artiklaVoimaantuloTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Ryhmä aloittaa toimintansa tämän päätöksen voimaantulopäivänä.Tehty Brysselissä 29 päivänä heinäkuuta 2002.Komission puolestaErkki LiikanenKomission jäsen(1) EYVL L 108, 24.4.2002, s. 33.(2) EYVL L 108, 24.4.2002, s. 7.(3) EYVL L 108, 24.4.2002, s. 21.(4) EYVL L 108, 24.4.2002, s. 51.(5) EYVL L 108, 24.4.2002, s. 1.(6) EYVL L 198, 27.7.2002, s. 49.(7) EYVL L 202, 30.7.1997, s. 60.


title: 2014/572/EU: Euroopan parlamentin päätös, annettu 3 päivänä huhtikuuta 2014 , Euroopan turvapaikka-asioiden tukiviraston varainhoitovuoden 2012 tilien päättämisestä

text:
               5.9.2014

               FI

               Euroopan unionin virallinen lehti

               L 266/190

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   Euroopan turvapaikka-asioiden tukiviraston varainhoitovuoden 2012 tilien päättämisestä
   (2014/572/EU)
   EUROOPAN PARLAMENTTI, joka

               —

               ottaa huomioon Euroopan turvapaikka-asioiden tukiviraston lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan turvapaikka-asioiden tukiviraston tilinpäätöksestä varainhoitovuodelta 2012 sekä viraston vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan turvapaikka-asioiden tukiviraston perustamisesta 19. toukokuuta 2010 annetun Euroopan parlamentin ja neuvoston asetuksen (EU) N:o 439/2010 (4) ja erityisesti sen 35 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A7-0187/2014),

               1.

               hyväksyy Euroopan turvapaikka-asioiden tukiviraston varainhoitovuoden 2012 tilien päättämisen;

               2.

               kehottaa puhemiestä välittämään tämän päätöksen Euroopan turvapaikka-asioiden tukiviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 73.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 132, 29.5.2010, s. 11.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.